**ОЙУУНУСКАЙГА**

Ойуунускай -

Сайдыыбыт оргуйар күрэҕэ,
Сахам сирин төлөн сүрэҕэ.
Ойуунускай -

Эн кэлэр кэм кэрэhитэ,

Эйэ символын киhитэ.

Эйиигин кытта көрсүспэтэхпит,

Эн да биhигини истибэтэҕиҥ.
Билэбит - биhиэхэ чугаскын ордук
Бүлүүбүт биэрэгэр олорор курдук,
Оҕо сылдьан арай биирдэ
Мэтириэккин мин ыйаатым

Миэхэ сырдык санаа күүрдэ.

Олус да үөрэ санаатым

"Кимий? Ачыкылаах?" - ыйытта
Тута миигиттэн быраатым.
Кэтэҕин харбанаат эттэ:

"Тугун бэрдэй, эhээ! Таайдым,"

Онтон ыла хас сылдьыбыкка
Кэпсээтибит кыбыстыбакка,

Күүттүбүт эhээни илинтэн -

Көмүс күммүт кыыһар сириттэн.
Ойуунускай, эппитиҥ чаҕылхай тыллары,
Ол этиҥ буолан ньиргийбитэ.
Ойуунускай - күөх сааспыт кэлиитэ,

Сыралҕан күммүт итиитэ.
Сыллары курдат нөҥүөлээн
Көҥүл кыыһарын билбитэ,
Сырдык хараҕа мичээрдээн,
"Көҥүлү көрсүһүҥ!" - диэбитэ.

Эн хааппылаҕын байҕалга
Эмиэ да байҕалгын:

Эн байҕалы айдыҥ,

Байҕалы - олоҥхону!

Эн күн сардаҥатаҕын,

Эмиэ да күҥҥүн

Эн күнү айдыҥ

Күнү - поэзияны.
Өлбөөдүйбэт эн аатыҥ тыыннаах

Ойуун ууһуттан удьуордаах.
Эйигин бары билинэллэр -
Эрдэтээҥи бөлөһүөк дэhэллэр.
Күнүс - күн, түүн - ый
Тыыннанаҕын эн норуоккар,
Бу баар дьиҥнээх патриот
Былатыан олоҕун дьылҕата.
Ойуунускай кэриэhэ
Норуоппутугар күүhэ -
Саргы үлэҕэ үүннэрдин,
Сахабытын үрдэттин!

//Чолбон.-2003.-№11.-С.6

//Чолбон.-2003.-№11.-6